open-index/open-wikipedia-markdown huggingface dataset:
Sférická sústava súradníc

náhľad|Bod vo sférickej sústave súradníc|alt=
**Sférická sústava súradníc** (**guľová sústava súradníc**) je sústava súradníc v priestore, u ktorej jedna súradnica (označovaná  r ) udáva vzdialenosť bodu od počiatku súradníc, druhá súradnica (označovaná  \varphi ) udáva uhol odklonu sprievodcu bodu od osi  x a tretia súradnica (označovaná \theta) Uhol medzi sprievodcom a osou  z.

## Konverzia systému súradníc
Sférické súradnice bodu v konvencii ISO (t.j. pre fyziku: polomer r, sklon θ, azimut φ) je možné získať z karteziánskych súradníc (x, y, z) vzorcami

\begin{align} r&=\sqrt{x^2 + y^2 + z^2} \\ \theta &= \arccos\frac{z}{\sqrt{x^2 + y^2 + z^2}} = \arccos\frac{z}{r} \\ \varphi &= \arctan \frac{y}{x} \end{align}

Naopak, karteziánske súradnice môžu byť získané zo sférických súradníc (polomer r, sklon θ, azimut φ), kde r ∈ [0, ∞), θ ∈ [0, π], φ ∈ [0, 2π)

:\begin{align} x&=r \, \sin\theta \, \cos\varphi \\ y&=r \, \sin\theta \, \sin\varphi \\ z&=r \, \cos\theta\end{align}

## V astronómii
[náhľad|Sférické súradnice u [Rovníková sústava súradníc|rovníkového súradnicové systému Zeme. α - Rektascenzia**,** δ - Deklinácia, za r sa považuje polomer nebeskej sféry, ♈︎ - smer jarného bodu]]
V astronómii existuje séria sférických súradnicových systémov, ktoré merajú výškový uhol z rôznej základnej roviny. Tieto referenčné roviny sú obzor pozorovateľa, nebeský rovník (definovaný rotáciou Zeme), rovina ekliptiky (definovaná obežnou dráhou Zeme okolo Slnka), rovina zemského terminátoru  (normála k okamžitému smeru k Slnku) a galaktický rovník (definovaný rotáciou Mliečnej cesty).



## Referencie

* 

 

Kategória:Sústavy súradníc
Stroboskopický efekt

náhľad|Princíp stroboskopického javu
**Stroboskopický efekt** je ľudským okom falošne interpretovaný jav, ktorý vzniká pri rytmicky sa opakujúcom pohybe telesa, osvetľovanom pulzujúcim zdrojom svetla.

Pohybujúce sa alebo rotujúce predmety môžu pri pravidelne blikajúcom osvetlení pôsobiť ako statické, alebo ako pohybujúce sa iným smerom či rýchlosťou ako v skutočnosti. Na pracoviskách s rotačnými alebo pohyblivými nástrojmi (píly, brúsky a pod.) je preto nebezpečné používať svietidlá, spôsobujúce stroboskopický efekt ako primárny zdroj osvetlenia. Medzi takéto zdroje svetla patrí napr. žiarivka s klasickým predradníkom.

Pri žiarovkách sa stroboskopický efekt nevyskytuje (resp. je zanedbateľný) vďaka tepelnej zotrvačnosti rozžeraveného vlákna. Pri žiarivkách s elektronickým predradníkom je vďaka vysokej pracovnej frekvencii vplyv stroboskopického efektu tiež zanedbateľný.

## Uplatnenie
Stroboskopický jav má využitie napríklad pri nastavovaní uhla predstihu zapaľovania zážihových motorov, alebo nastavovaní otáčok gramofónových diskov. Princíp takéhoto nastavovania spočíva v expozícii pravidelne blikajúceho svetla na točivý objekt tak, aby sa miesto, ktoré sa na objekte vopred vyznačilo, javilo ako nehybné - vtedy perióda otáčania objektu odpovedá frekvencii blikajúceho svetla.

## Možné riziká
V prevádzke s točivými strojmi môže stroboskopický efekt navodiť mylný dojem, že sa určitý objekt nehýbe, čo môže viesť k úrazu obsluhujúcej osoby.

## Pozri aj
* Žiarivka
* Aliasing

## Referencie


## Iné projekty

## Externé odkazy
* Stroboscopic Effect (Anglicky)
* Príklad stroboskopického javu

Kategória:Svietidlá
Kategória:Filmová technika
Kategória:Optické klamy
Kategória:Videotechnika
Horizontálne súradnice

náhľad|Horizontálne súradnice dané azimutom ''A'' (N - sever) a výškou ''h''
náhľad|Schéma
**Horizontálne súradnice** alebo **obzorníkové súradnice** sú súradnice, s ktorých pomocou sa určujú polohy nebeských telies na nebeskej sfére. Základnou rovinou horizontálnych súradníc je rovina horizontu (čiže obzorníka) a za východiskový bod sa považuje sever.

* astronomický azimut *(A)* - uhol medzi meridiánom a výškovou kružnicou, na ktorej sa premieta pozorované nebeské teleso. Azimut nadobúda hodnoty 0° až 360° a meria sa od severného bodu horizontu v smere hodinových ručičiek.
* výška (h) - uhlová výška nebeského telesa nad obzorom. Meria sa po obvode výškovej kružnice a nadobúda kladné aj záporné hodnoty (0° až 90° pre nebeské telesá nad obzorom, 0° až -90° pre nebeské telesá pod obzorom).

Z dôvodu pohybu Zeme vo vesmíre sa horizontálne súradnice každého telesa na nebeskej sfére pre každý časový okamih menia. Preto sa nepoužívajú vo hviezdnych mapách.

## Referencie

## Pozri aj
* rovníková sústava súradníc
* ekliptikálna sústava súradníc 
* galaktický pól 
* nebeská sféra 
* pozorovateľská astronómia 

## Externé odkazy
* Obzorníková soustava souřadnic (po česky)

## Zdroj

Kategória:Astronomické sústavy súradníc
Kategória:Nebeská mechanika
Posádka (vojenstvo)

**Posádka** sú všetky jednotky ozbrojených síl, ktoré sú pridelené základni alebo určitému priestoru na obranu, rozvoj, prevádzkovanie a údržbu zariadení. Posádka môže byť umiestnená v určitej obci alebo aj mimo nej.

Na zabezpečenie riadneho chodu posádky sa vykonáva súhrn opatrení (posádková služba), ktoré majú za cieľ udržiavať vysokú vojenskú disciplínu, zabezpečiť nutné podmienky pre každodenný život a prípravu jednotiek a uskutočňovanie posádkových akcií. Stráženie priestoru posádky vykonáva strážna služba (posádková stráž). Orgánom zodpovedným za organizáciu a výkon posádkovej a strážnej služby v posádke je posádková správa, ktorej najvyšším funkcionárom je veliteľ posádky.

Príkladom posádky Ozbrojených síl Slovenskej republiky je posádka Trebišov, ktorú tvoria dva útvary (č. 1101 a 1104, resp. 21. zmiešaný mechanizovaný prápor a 23. motorizovaný prápor) dislokované v meste Trebišov, čo teda z Trebišova činí posádkové mesto.

## Referencie

## Odporúčaná literatúra
* 

Kategória:Vojenská terminológia
Kategória:Terminológia NATO
Pezinské kultúrne centrum

náhľad|Pohľad na budovu a starú vzduchotechniku z Farskej ulice

**Pezinské kultúrne centrum** alebo **Dom kultúry Pezinok** je kultúrny dom v meste Pezinok, ktorý sa nachádza na Holubyho ulici číslo 42. 

Kino kultúrneho domu bolo slávnostne otvorené dňa 16. februára 1990 festivalom FFP Zima 1990 filmom *[[Obyčajný špás]]* a nahradilo pôvodné, dnes už neexistujúce Kino Zora, ktoré ukončilo svoju prevádzku filmom *Pod hrozbou smrti*. Vo vnútri sa nachádza Malá sála, Veľká sála označovaná aj ako Kinosála a na poschodí sa nachádza Spoločenská sála. V budove sídli TV Pezinok, reštaurácia a pizzeria Lalia a ďalšie firmy.

## Kino
Veľká sála alebo Kinosála sa využíva sa na premietanie filmov, ale aj na divadelné predstavenia, koncerty a iné druhy kultúrnych podujatí.

Kino ma kapacitu 425 miest a od roku 2012 je po modernizácii možnosť premietania filmov v 3D a so zvukom Dolby Surround 7.1.

Premieta sa 6 dní v týždni okrem pondelka vždy o 19:30, cez víkendy aj s detskými predstaveniami o 17:00.

## Pozri aj
* Amfiteáter Pezinok

## Referencie

## Externé odkazy
* oficiálna stránka kultúrneho centra
* Kino DK Pezinok

Kategória:Stavby v Pezinku
Kategória:Kultúra v Pezinku
Husí kanál (bývalý prítok Borinského kanála)

náhľad|Husí kanál ústi do malého jazierka v poraste vŕby a tŕstia
**Husí kanál** je vodný kanál na Záhorí, v okrese Malacky, v katastrálnom území obcí Jakubov a Gajary.

V minulosti to bol trvalo zavodnený vodný tok dlhý vyše 700 metrov. Trvalo zavodnený je i dnes, ale len v súčasnom, krátkom () úseku. Kanál bol väčšou časťou v jakubovskom území, ale tam ho skoro celý zasypali, takže zostala iba malá gajarská časť a zrejmá jakubovská časť, ktorá sa nachádza len v trsťovom močiari, kde vzniká a aj končí. Spadá do povodia väčšieho Borinského kanála, kde voľakedy ústil. Dnes je bezodtokový t. j. odteká do malého jazierka. V súčasnosti má dĺžku , plochu povodia  a plochu odtokovej oblasti, teda odkiaľ do neho steká voda, iba .

## Opis toku
Husí kanál vzniká  od asfaltovej Dolečkovej cesty z Jakubova do Gajar v nadmorskej výške  Tečie skoro južným smerom 100 metrov cez tŕstie. Pri jeho oboch brehoch sa rastie aj baza čierna. Šírku koryta má 1,25 metra, a hĺbku . Z toho  je voda. Keď sa jeho tok vynorí z tŕstia, pokračuje ešte 28 metrov v močaristom lesíku kde rastú vŕby a jelše. Tam tečie vedľa polorozpadnutého krmelca a znovu na 3 metre vstupuje do porastu tŕstia a vŕby. Tam potom končí v malom bezmennom jazierku, ktoré sa vytvorilo z vody z kanála vo výške  Je to prakticky od vzniku po ústie jedna úsečka. Dno je voľné, bahnité, nespevnené.

## História a výstavba kanála
Kanál bol postavený v priebehu tretej etapy melioračných prác pri obci Jakubov v roku 1962. Mal dĺžku 720 metrov a zahŕňal plochu odtokovej oblasti cca . Finančný náklad stavby si vyžiadal 532 838 Kčs.

## Význam
Zámer jeho výstavby bol odvodniť zamokrenú pôdu a močiar aby sa mohla rozorať a začať poľnohospodársky využívať. Sčasti sa vydaril, ale časť močiaru tam je dodnes, ale slúži na dorábanie sena, tzv. *struh.*

## Referencie

## Použitá literatúra
* ŠIMEK, Ján. *Jakubov : od minulosti k dnešku*. Jakubov : Obec Jakubov, 2012. 303 s. ISBN 978-80-97-1174-6-7.
* Katastrálna mapa 
*GEO-portál, názvy kanálov

Kategória:Umelé vodné toky na Slovensku
Kategória:Povodie Moravy
Kategória:Jakubov
Kategória:Gajary
Kategória:Vodné toky v okrese Malacky
Odsek

**Odsek** (nespisovne alebo staršie [a po česky]: *odstavec*) môže byť:
* najmenšia nadvetná kontextová jednotka, ktorá v písanom prejave slúži ako prostriedok členenia textu, a ktorá je graficky obyčajne vyznačená tak, že jej začiatok je umiestnený na novom riadku, pozri odsek (literatúra)
* časť, výsek, úryvok nejakého textu
* v informatike: relatívne samostatný kúsok textu, ktorého hranice sú naznačené formátovaním, napr. odrážkou, číslovaním alebo novým riadkom, pozri odsek (typografia)
* v práve: určitým spôsobom očíslovaná časť paragrafu alebo článku právneho predpisu, pozri odsek (právo)
* zriedkavo: obdobie, úsek, pozri časový úsek

## Pozri aj
* paragraf
* úsek

## Referencie
Odsek (právo)

**Odsek** (skratka **ods.**; nespisovne alebo staršie [a po česky]: *odstavec*) je (v strednej Európe) časť paragrafu alebo článku právneho predpisu, ktorá je väčšia než písmeno, bod či úsek a je očíslovaná číslovkou bez bodky.

## Odsek v slovenských zákonoch a ústavných zákonoch
Podľa legislatívnych pravidiel tvorby ústavných zákonov a zákonov Národnej rady Slovenskej republiky sa zákon člení na paragrafy a ústavný zákon na články, a tie sa ďalej môžu členiť na odseky. Odseky sa na začiatku označujú arabskými číslicami bez bodky a v zátvorkách, napr. *(1)*, *(2)*, *(3)* atď. Pri odkazovaní na právny predpis sa však odsek uvádza bez zátvorky (napr. *§ 1 ods. 1 zákona o Policajnom zbore*), pričom ak sa cituje v priamom spojení s paragrafom alebo článkom, ku ktorému patrí, označuje sa skratkou *ods.* (napr. *§ 7 ods. 2*), inak sa vždy vypisuje slovo *odsek*.

Odseky sa môžu ďalej členiť na pododseky (čiže písmená a body). Pododseky sa na prvej úrovni delenia označujú malými písmenami abecedy s okrúhlou zátvorkou za písmenom (s vynechaním písmen zložených z dvoch písmen, napr. *ch*, *dz*, *dž*, a písmen s diakritickými znamienkami, napr. *á*, *ä*, *č*), napr. *a)*, *b)*, *c)* atď.. Pri ďalšom členení sa označujú arabskými číslicami s bodkou, t. j. bodmi, napr. *1.*, *2.*, *3.* atď.

Novela zákona alebo ústavného zákona odseky vo vyššie uvedenom význame neobsahuje. Člení sa totiž na články, ktoré sa označujú rímskou číslicou bez bodky (napr. *čl. I*, *čl. II*), a tie sa prípadne ďalej delia na body, ktoré sa označujú arabskými číslicami s bodkou. Novela môže nahradiť pôvodný odsek ako celok (napr. *V § 3 odsek 1 znie: ...*), doplniť pôvodný paragraf ďalším odsekom (napr. *§ 4 sa dopĺňa odsekmi 3 a 4, ktoré znejú: ...*) alebo vložiť nový odsek medzi pôvodné odseky a zmeniť tak pôvodné číslovanie odsekov (napr. *V § 5 sa za odsek 2 vkladá nový odsek 3, ktorý znie: ... Doterajší odsek 3 sa označuje ako odsek 4*).

## Referencie

Kategória:Právo
Základná umelecká škola Eugena Suchoňa (Pezinok)

**Základná umelecká škola Eugena Suchoňa** (od roku 1955 do 60. rokov *Hudobná škola Eugena Suchoňa*, od 60. rokov do roku 1995 *Ľudová škola umenia*) je základná umelecká škola v Pezinku na ulici M. R. Štefánika číslo 9.

## História
Organista Jozef Bacigál už od roku 1943 opakovane žiadal, aby v Pezinku vznikla hudobná škola. Na štvrtý pokus sa to podarilo až v roku 1951 a škole boli poskytnuté priestory na Kollárovej ulici. Vyučovala sa tu len hra na husliach, na akordeóne a na klavíri. V roku 1955 jej bol udelený čestný názov Hudobná škola Eugena Suchoňa. 

V roku 1960 sa presťahovala do priestorov Starej radnice. V roku 1974 sa ako Ľudová škola umenia (ĽŠU) rozšírila o literárno-dramatický odbor, v roku 1977 o výtvarný a v roku 1980 aj o tanečný odbor. 

Pre rekonštrukciu a prestavbu Starej radnice bola škola v roku 1993 nútená sa sťahovať do iných priestorov, ktoré sa neustále menili, až dokým sa neusadila vo vile na Trnavskej ulici číslo 1. V roku 1995 bol názov školy zmenený na Základnú umeleckú školu Eugena Suchoňa.

V roku 2013 sa škola presťahovala do budovy bývalého stredného odborného učilišťa na ulici M. R. Štefánika 9.

## Štúdium a podujatia
Nachádzajú sa tu štyri odbory: hudobný, výtvarný, tanečný a literárno-dramatický. Najstarším, a zároveň aj najväčším odborom základnej umeleckej školy je hudobný odbor, ktorý funguje od roku 1951, a ktorý zastrešuje všetky koncerty a podujatia.

Najznámejším podujatím školy je Festival Eugena Suchoňa. Táto hudobná slávnosť je vyjadrením úcty a vďaky rodákovi z Pezinka, Eugenovi Suchoňovi.

Základná umelecká škola organizuje počas školského roka 4 verejné koncerty, kde vystupujú žiaci základnej umeleckej školy, a ktoré sa uskutočňujú v pravidelnom ustálenom cykle.

V roku 2019 škola nadviazala spoluprácu s mestom Voorburg pri Haagu v Holandsku, kde sa každoročne v septembri stretávajú mladé talenty Vyšehradskej štvorky a Holandska na festivale klasickej hudby – Huygens festival.

## Referencie

## Externé odkazy
* oficiálna stránka základnej umeleckej školy

Kategória:Základné umelecké školy na Slovensku
Kategória:Školy v Pezinku
Kategória:Stavby v Pezinku
Základná umelecká škola Eugena Suchoňa

**Základná umelecká škola Eugena Suchoňa** môže byť:

* Základná umelecká škola Eugena Suchoňa (Pezinok)
* Základná umelecká škola Eugena Suchoňa (Bratislava)
Náradie (rozlišovacia stránka)

**Náradie** môže byť:
* súhrný názov umelo vytvorených zariadení, prístrojov, nástrojov, prípravkov slúžiacich ako pracovné alebo pomocné prostriedky, pozri náradie
* v športe: zariadenie, predmet na vykonávanie cvikov (napr. bradlá, hrazda, kladina, koza), synonymum: športové náradie, pozri športové náradie
* staršie: zariadenie miestnosti, nábytok, pozri mobiliár (nábytok)

## Pozri aj
* náčinie
* nástroj
* športové náčinie

## Referencie
Nicolás de Jesús López Rodríguez

**Nicolás de Jesús López Rodríguez** (* 31. október 1936, Barranca) je dominikánsky kardinál, emeritný arcibiskup arcidiecézy Santo Domingo.

## Životopis
Študoval na Pápežskej univerzite sv. Tomáša Akvinského v Santo Domingo a neskôr v Ríme na Pápežskej univerzite Gregoriana a Pápežskej univerzite sv. Tomáša Akvinského, kde získal doktorát v oblasti sociálnych vied.

Za kňaza pre diecézu La Vega bol vysvätený 18. marca 1961 tamojším diecéznym biskupom. Pracoval v pastorácii ako kaplán katedrály a neskôr kancelár diecéznej kúrie. Následne mal na starosti mládež v diecéze, stal sa duchovným v katedrále a neskôr aj generálnym vikárom diecézy.

V roku 1978 ho pápež Pavol VI. menoval prvým biskupom novej diecézy San Francisco de Macorís. Biskupskú vysviacku mu dňa 25. februára 1978 udelil arcibiskup Santo Domingo kardinál Octavio Antonio Beras Rojas. Spolusvätiteľmi boli biskup diecézy La Vega Juan Antonio Flores Santana a pomocný biskup diecézy Santiago de los Caballeros Jesús María de Jesús Moya. V rokoch 1979 – 1984 bol zároveň rektorom miestnej univerzity. 15. novembra 1981 bol menovaný arcibiskupom Santo Domingo. Zároveň sa stal veľkým kancelárom Univerzity Santo Domingo. Popri pôsobení v úrade metropolitného arcibiskupa bol zároveň vojenským ordinárom Dominikánskej republiky. V rokoch 1984 – 2002 a neskôr opäť 2009 – 2014 bol predsedom konferencie biskupov Dominikánskej republiky. V rokoch 1991 – 1994 bol tiež predsedom Latinskoamerickej biskupskej konferencie.

Pápež Ján Pavol II. ho menoval za kardinála s titulárnym kostolom San Pio X alla Balduina 28. júna 1991.

Okrem členstva v rôznych vatikánskych úradoch bol pápežským legátom pri viacerých príležitostiach. V roku 1993 zastupoval pápeža na Medzinárodnom eucharistickom kongrese v Seville. V roku 2000 bol pápežským vyslancom na päťstom výročí slávenia prvej svätej omše v Hondurase. V rokoch 2005 a 2013 sa ako volič zúčastnil konkláve, na ktorých boli zvolení pápeži Benedikt XVI. a František. V roku 2011 požiadal o uvoľnenie z úradu, čomu však pápež vyhovel až 4. júla 2016.

## Zaujímavosti
*Kardinál López Rodríguez osobne informoval pápeža Františka o vážnych obvineniach z pedofílie voči nunciovi Józefovi Wesołowskému. Nuncius bol neskôr vyšetrovaný Vatikánom v spolupráci s dominikánskymi úradmi.
*Kardinál otvorene vystupoval proti menovaniu a pôsobeniu Jamesa Brewstera, veľvyslanca USA v Dominikánskej republike kvôli jeho homosexuálnej orientácii a zväzku, ktorý uzavrel s osobou rovnakého pohlavia.

## Referencie


Kategória:Kardináli Dominikánskej republiky
Kategória:Rímskokatolícki arcibiskupi Dominikánskej republiky
Kategória:Absolventi Pápežskej univerzity Gregoriany
Kategória:Rytieri veľkokríža Radu Izabely Katolíckej
Artis Omnis

**Artis Omnis** je slovenské knižné vydavateľstvo založené v roku 2002. Zameriava sa výlučne na slovenskú tvorbu mnohých žánrov. Vydáva trilery, fantasy, sci-fi, horor, ženské romány, poéziu, populárno-náučné publikácie a knihy pre deti. Vydavateľstvo sídli v Žiline. Na jeho čele stojí manželský pár Ivan Harman a Andrea Harmanová.

Distribúciu zabezpečujú knižné distribúcie Pemic (aj do Česka), IKAR, Partner Technic, Zaex, Don Bosco. Knihy sa predávajú najmä v sieťach Martinus, Panta Rhei, Artforum, Brloh, Funtastic, vo viacerých menších kníhkupectvách a v internetových kníhkupectvách (napríklad martinus.sk, Gorila.sk).
Ako jednu z cien Martinus Ceny Fantázie udeľuje vydavateľstvo Cenu Béla. Získava ju autor najlepšej hororovej poviedky v danom ročníku súťaže. 

## Edície
* Kvety vášne
* MARGO
* Žilinská brána
* Jojo
* Orbis

## Ocenenia
* 2013 - Cena Drak za vydavateľskú činnosť a podporu mladých SF autorov

## Referencie

## Externé odkazy
* Oficiálne stránky
* Rozhovor s Andreou Harmanovou 

Kategória:Vydavateľstvá na Slovensku
Kategória:Organizácie založené v 2002
Súkromná základná škola DSA Považská Bystrica

**Súkromná základná škola DSA Považská Bystrica** je škola, ktorej sa v roku 2016 novým zriaďovateľom stala slovenská vzdelávacia spoločnosť Deutsch-Slowakische Akademien (DSA), ktorá je súčasťou nemeckého vzdelávacieho koncernu Europäisches Bildungswerk für Beruf und Gesellschaft - EBG so sídlom v nemeckom Magdeburgu. EBG má tradíciu v oblasti vzdelávania od roku 1991 a v Nemecku prevádzkuje sieť 36 vzdelávacích inštitúcií od materskej škôlky až po univerzitu. Vďaka silnému nemeckému partnerovi s dlhoročnými skúsenosťami v oblasti vzdelávania, bola škola s novým zriaďovateľom schopná implementovať mnoho inovatívnych postupov v oblasti vzdelávania a zároveň došlo k zlepšeniu situácie aj v iných oblastiach ako obnova majetku školy, modernizácia technického vybavenia či diverzifikácia a optimalizácia ponúkaných študijných odborov.

## Medzinárodná spolupráca
Zmena zriaďovateľa a silné prepojenie školy DSA na nemeckú skupinu EBG prinieslo škole výrazné pozitívne impulzy pre prehĺbenie jej spolupráce so zahraničnými inštitúciami a školami. Samotní pedagogický zamestnanci školy podstupujú v spolupráci s EBG časté pracovné cesty do Nemecka, kde sa oboznamujú s novými postupmi vo vzdelávaní v rozličných vzdelávacích centrách patriacich do skupiny EBG. 

Najúspešnejší žiaci Súkromnej základnej školy DSA v Považskej Bystrici majú možnosť po ukončení povinnej školskej dochádzky pokračovať v štúdiu na strednej škole v Nemecku. Zaujímavé možnosti v tomto smere poskytuje inštitúcia Europäisches Studienkolleg der Wirtschaft na ktorej až 8% študentov tvoria práve zahraničný študenti, čo značne zvyšuje úspešnosť slovenských uchádzačov. 

Vzhľadom na medzinárodnú povahu zriaďovateľa je výrazne podporované aj jazykové vzdelávanie a SZŠ DSA v Považskej Bystrici. Okrem angličtiny ako prvého jazyka sa veľký dôraz kladie na nemčinu.

## Štúdium
Rozvoj výchovno vzdelávacieho procesu na SZŠ DSA v Považskej Bystrici spočíva na troch pilieroch. Okrem spomínanej výučby cudzích jazykov je to dôraz na polytechnické vzdelávanie podporu športových aktivít v rámci celej medzinárodnej skupiny. Tieto priority vynútili na škole značné investície do materiálovo-technického vybavenia školy ako aj inovatívny prístup k samotnému procesu výučby. 

Investície do technického vybavenia tried priniesli zriadenie učební špecializovaných na výučbu jazykov, prírodovedných predmetov či informatiky, ale aj učebňu techniky. Momentálne je škola schopná realizovať výučbu cudzích jazykov modernou metódou jazykovej prípravy tzv. e-learning, založenú na konverzácii s rovesníkmi na partnerských školách v Nemecku, využitím formy videokonferencií.

## Galéria

Súbor:DSA Povazska Bystrica 98465.jpg|SZŠ DSA Považská Bystrica 
Súbor:DSA Povazska Bystrica.jpg|SZŠ DSA Považská Bystrica
Súbor:DSA Povazska Bystrica 9843213.jpg|Žiaci SZŠ DSA Považská Bystrica
Súbor:DSA Povazska Bystrica 984321.jpg|Žiaci SZŠ DSA Považská Bystrica


## Referencie


Kategória:Súkromné základné školy na Slovensku
Kategória:Školy v Považskej Bystrici
Zoznam ulíc v Pezinku

Toto je **zoznam [[ulica|ulíc]] v [[Pezinok|Pezinku]]** a v jeho historických mestských častiach Grinava a Cajla.

## [[Pezinok]]

## [[Cajla]]

## [[Grinava]]

## Zdroj
* zoznam ulíc v Pezinku


Pezinok
Tehelná ulica (Pezinok)

**Tehelná ulica** je ulica v Pezinku.

Pri tehelni sa nachádza bývalá skládka odpadov, ktorá už nie je v prevádzke a o niečo ďalej, pri lokalitách Mahulanka a Lúky smerom k bývalým vinárskym závodom, sa nachádza jama tzv. novej skládky odpadov, známa z kauzy Pezinská skládka, ktorá nebola nikdy využitá na vyváženie odpadov.

Na čísle 4 sa nachádza bývalá vila z čias socializmu, v ktorej dnes sídli Hotel Kriser.

Na čísle 9 sa nachádzajú Pezinské tehelne.

## Referencie

Kategória:Ulice v Pezinku
Potratová turistika

Takzvaná **potratová turistika** je jav, kedy za účelom vykonania interrupcie ženy odchádzajú zo štátu so zákazom (resp. prísnou zákonnou úpravou) interrupcií do štátov, kde je tento výkon povolený. Deje sa to pokiaľ ženy nemajú možnosť, aby gynekológ v ich domovskom štáte vykonal interupciu pod inou diagnózou. Takáto reakcia na zákaz interrupcií nastala v Poľsku a Írsku. Oproti potratovej turistike je výraznejším rizikom nárast nelegálne vykonávaných interrupcií v domovskom štáte.

## Zdroj
* ŠÍMEK, Jiří. *Lékařská etika*. Praha : Grada Publishing, 2015. 224 s. ISBN 978-80-247-5306-5, s. 112.Kategória:Interrupcie
Filmár

[náhľad|Filmári a herci pri nakrúcaní filmu ''Julius Caesar'' ([1950) v Los Angeles.]]
**Filmár**, resp. **filmárka** je osoba, ktorá (spolu)tvorí filmové, resp. audiovizuálne dielo alebo pracuje v oblasti kinematografie. V užšom zmysle tento pojem označuje osobu pracujúcu v tvorivej oblasti kinematografie (teda člena, resp. členky tvorivého štábu), t. j. režiséra, kameramana, scenáristu, strihača, filmového architekta, choreografa, hudobného skladateľa ap.

## Referencie

## Pozri aj

* filmové herectvo
* filmový autor
* komparz
* výrobný štáb
* filmový štáb

Kategória:Kinematografia
Kategória:Povolania
Kategória:Filmová terminológia
Kolej

**Kolej** môže byť:
* nárečovo: koľaj
* zastarano (v prvej polovici 20. stor.) resp. dnes nesprávne (bohemizmus):
** študentský domov, synonymum: vysokoškolský internát, pozri študentský domov
** stredoškolský alebo vysokoškolský internát, pozri domov mládeže a študentský domov

## Poznámka
České slovo kolej (staršie aj: kollej(ě)) znamená buď (1) koľaj, alebo (2) je čiastočným ekvivalentom slovenských slov internát a kolégium (lat. collegium, angl. college, fr. collège), t. j. je ekvivalentom len v tých významoch, kde tieto slová označujú budovu na ubytovanie študentov či žiakov (dnes najmä vysokoškolský internát), budovu školy, typ školy alebo organizačnú časť školy. Pokiaľ ide o význam číslo 1, slovo kolej (takisto ako slovenské slovo koľaj) je praslovanského pôvodu. Pokiaľ ide o význam číslo 2, slovo kolej je odvodené od latinského slova collegium (ktorého významy sú uvedené v článku kolégium) aj aj mu sčasti významovo zodpovedá. Pôvodne, t. j. v stredoveku, slovo kolej zodpovedalo väčšiemu počtu významov slova collegium (po slovensky dnes kolégium) než dnes, t. j. zodpovedalo slovu collegium nielen vo vyššie uvedených školských významoch (pozri najmä kolégium (stredoveký internát)), ale aj vo význame zbor ľudí či prednáška.

## Zdroje
Jozef Kováčik (generál ČSĽA)

Generálporučík **Jozef Kováčik** (* 28. október 1921, Krivá – † 5. február 2005, Trenčín) bol slovenský generál ČSĽA, náčelník politickej správy - zástupca veliteľa Východného vojenského okruhu.

## Život
Narodil sa 28. októbera 1921 v obci Krivá, okres Dolný Kubín. Pochádzal zo siedmich detí. V rokoch 1941 – 1943 absolvoval meštiansku školu. V roku 1943 ako vojak armády Slovenského štátu bol odvelený na Ukrajinu. Po prebehnutí k Červenej armáde v roku 1943 bol ako tankista zaradený do l. čs. armádneho zboru. Zúčastnil sa viacerých bojových operácií na Ukrajine, v Poľsku a na Dukle. 8. mája 1945 bol pred obcou Horka pri Olomouci ťažko zranený.

Po vojne slúžil v Československej ľudovej armáde. Získal vysokoškolské vzdelanie a pôsobil prevažne vo vojenskom školstve. Neskôr pracoval v rôznych funkciách na Veliteľstve Východného vojenského okruhu v Trenčíne, odkiaľ odišiel do dôchodku.

Do prvej generálskej hodnosti generálmajora bol vymenovaný 1. októbra 1969. Hodnosť generálporučíka získal 1. mája 1975. Bol predsedom okresného výboru a Ústrednej rady Slovenského zväzu protifašistických bojovníkov.

## Politická činnosť
* Predseda okresného výboru Slovenského zväzu protifašistických bojovníkov, Trenčín 
* Člen Ústrednej rady Slovenského zväzu protifašistických bojovníkov, Bratislava
* Člen Ústredného výboru Komunistickej strany Slovenska , Bratislava
* Poslanec Slovenskej národnej rady, Bratislava

## Miesta vojenského pôsobenia
* Martin, Trenčín, Moskva

## Ocenenia
Za svoje bojové zásluhy bol odmenený mnohými československými aj zahraničnými vyznamenaniami.

## Zdroj
* Štaigl, J. a kolektív: *Generáli - slovenská vojenská generalita  1918 – 2009*, Magnet Press, Slovakia 2009
* https://myorava.sme.sk/c/1919703/zomrel-generalmajor-jozef-kovacik.html
* https://www.upn.gov.sk/funkcionari-ksc-kss/zobraz-obrazok.php?plenarne_zasadnutie=105&osoba=717
* http://ebadatelnavha.vhu.sk/sk/archivne_fotografie?page=632
* https://www.nrsr.sk/dl/Browser/DsDocumentVariant?documentVariantId=17019&fileName=zazn.pdf&ext=pdf
* http://www.trencan.6f.sk/0101-Trencin1945-2000.pdf

Kategória:Česko-slovenskí generáli
Kategória:Členovia KSČ/KSS
Kategória:Osobnosti z Krivej
Kategória:Príslušníci Československej ľudovej armády
Konvektomat

**Konvektomat** je prístroj na prípravu a úpravu jedla využívaný hlavne v reštauráciách. Konvektomat môže byť použitý ako konvekčná rúra, parná rúra alebo kombinácia oboch. 

## Využitie
V konvektomate je možné pečenie, vyprážanie, grilovanie, varenie a blanšírovanie.
## Typy konvektomatov
Podľa systému pre vytváranie pary sa delia na:

* konvektomat s nepriamym vyvíjaním pary – vodná para vzniká v samostatnom parnom generátore
* konvektomat  s priamym vyvíjaním pary – voda je vstrekovaná priamo do priestoru ventilátoru na ohrevné telesá, z ktorých sa vďaka vysokej teplote odparuje

Podľa spôsobu ovládania sa delia na:

* mechanické
* elektromechanické
* elektronické

Podľa kapacity sa delia na:

* malé (36 políc)
* stredné (610 políc)
* veľké (1224 políc)

## Výhody
Moderné konvektomaty sa jednoducho používajú. Umožňujú kontrolu teploty, vlhkosti a času ukončenia prípravy jedla. Šetria čas pri príprave väčšieho počtu jedál a príloh. Lepšie konvektomaty majú funkciu samočistenia a nočné módy na nočné varenie alebo pomalé pečenie.

Listovú zeleninu je možné pomocou pary uvariť za rovnaký čas ako varením vo vode, ale s menšou stratou výživných látok.

## Referencie

## Iné projekty

## Zdroje

Kategória:Kuchynské zariadenia
Lanový žeriav

náhľad|Sústava lanových žeriavov so spoločnou centrálnou vežou pri stavbe priehradného múru
náhľad|Lanový žeriav so sústavou lán v lodenici Warnemünde
**Lanový žeriav** je špeciálny typ žeriava, ktorý prepravuje bremená na dlhé dráhy. Konštrukciou sa podobá lanovke. Medzi vežami alebo portálovými konštrukciami je natiahnuté nosné lano alebo sústava nosných lán. Po ňom sa pohybuje visutá mačka. Pohyb mačky sa zabezpečuje ťažným lanom, zdvíhanie a spúšťanie bremena zdvíhacím lanom. Používa sa napríklad pri stavbe múrov údolných priehrad, mostov s veľkým rozpätím, prepravu sypkého materiálu na dlhé vzdialenosti alebo v lodeniciach.

## Konštrukcia
Lanový žeriav má obvykle dve veže, najčastejšie pevné. Môžu však byť aj rovnobežne pojazdné, alebo jedna pevná a druhá pojazdná po kruhovej dráhe. Nosné lano je zakotvené vo vežiach, v kotevných blokoch alebo vo výkyvnej veži s napínacím závažím. Ťažné a zdvíhacie laná sa navíjajú na bubny navijakov.

## Zdroje

Kategória:Žeriavy

## Iné projekty
Alexandria Ocasiová-Cortezová

**Alexandria Ocasiová-Cortezová** (neprechýlene: Alexandria Ocasio-Cortez; * 13. október 1989, New York,  New York,  USA), známa pod vlastnými iniciálami **AOC**, je americká politička a aktivistka. 

V novembri 2018 bola za Demokratickú stranu zvolená do Snemovne reprezentantov. Vo svojich 29 rokoch sa tak stala najmladšou kongresmankou v dejinách USA.   

Je členkou organizácie *Demokratických socialistov Ameriky.*

## Referencie


## Iné projekty

## Externé odkazy
* https://ocasio2018.com/ 

## Zdroj

Kategória:Osobnosti z Bronxu
Kategória:Aktivisti USA
Kategória:Političky USA
Kategória:Členovia Demokratickej strany USA
Kategória:Členovia Snemovne reprezentantov USA
Kategória:Osobnosti USA portorického pôvodu
FK Žalgiris

**FK Žalgiris** je litovský futbalový klub pochádzajúci zo mesta Vilnius. 

Bol oficiálne založený v roku 1947 ako *Dinamo*. Momentálne (marec 2023) je účastníkom najvyššej domácej súťaže s názvom A lyga. Domáce zápasy hráva na štadióne LFF stadionas, ktorý má kapacitu 5 000 miest. Hlavnými farbami klubu sú zelená a biela.

## Bývalé názvy klubu
*1947 – Dinamo
*1948 – Spartakas
*1962 – Žalgiris
*1993 – Žalgiris-EBSW
*1995 – FK Žalgiris
*2009 – VMFD Žalgiris
*2015 – FK Žalgiris

## Úspechy
### Domáce
; *[[A lyga]]*
: 1. miesto (11): 1991, 1992, 1999, 2013, 2014, 2015, 2016, 2020, 2021, 2022, 2024
: 2. miesto (13): 1990, 1994, 1995, 1997, 1998, 2000, 2010, 2011, 2012, 2017, 2018, 2019, 2023
; *[[Litovský pohár]]*
: Víťaz (14): 1991, 1993, 1994, 1997, 2003, 2012, 2013, 2014, 2015, 2016 (v), 2016 (o), 2018, 2021, 2022
: Finalista (6): 1990, 1992, 1995, 2000, 2001, 2017
; *[[Litovský superpohár]]*
: Víťaz (8): 2003, 2013, 2014, 2015, 2016, 2017, 2020, 2023
: Finalista (3): 2019, 2021, 2022

## Sezóny

## Bývalí tréneri
*  Mindaugas Čepas (2008 – 2009)
*  Igoris Pankratjevas (2009 – 2010)
*  Vitalijus Stankevičius (2011 – 2011)
*  Damir Petravić (2012 – 2012)
*  Marek Zub (2012 – 2014)
*  Valdas Dambrauskas (2014 – 2017)
*  Aleksandr Brazevič (2017)
*  Aurelijus Skarbalius (2017 – 2018)
*  Valdas Urbonas (2018 – 2019)
*  Marek Zub (2019) 
*  João Luís Martins (2019)
*  Aliaksei Baga (2020)
*  Vladimir Čeburin (2021 – 2025)
*  Rolandas Džiaukštas (2025–)

## Referencie

## Externé odkazy
* Oficiálna stránka klubu
* Oficiálna stránka toplyga.lt

Kategória:Litovské futbalové kluby
Kategória:Futbalové kluby založené v 1947
Kategória:Šport vo Vilniuse
Sh2-307

**[[Katalóg Sharpless|Sh2]]-307** je emisná hmlovina v súhvezdí Korma.

Nachádza sa v severozápadnej časti súhvezdia, asi 12° od Síria, najjasnejšej hviezdy nočnej oblohy; je možné ju fotografovať s vysoko výkonnými amatérskymi prístrojmi pomocou špeciálnych filtrov. Najvhodnejšie obdobie na pozorovanie večerného neba je v období od decembra do apríla a jeho južná deklinácia uľahčuje pozorovanie južných regiónov.

Sh2-307 je oblasť H II je vzdialená približne 4200 parsekov (13700 svetelných rokov), na južnom okraji obrovskej superbubliny známej ako GS234-02, kde prebiehajú niektoré epizódy tvorby hviezd; táto superbublina vznikla z explózie početných supernov, vytvorených hviezdami vytvorenými v oblasti počas prvého cyklu vzniku hviezd. Oblak je excitovaný hviezdou spektrálnej triedy B0V MFJ Sh2-307 3 a obsahuje zdroj infračerveného žiarenia známeho ako IRAS 07333-1838 a pravdepodobne veľmi mladú otvorenú hviezdokopu, tiež viditeľnú infračerveným žiarením, katalogizovanú ako [DBS2003] 8 je pravdepodobne zložená z mladých hviezdnych objektov vytvorených v samotnom oblaku.

## Referencie

## Zdroj
* 

Kategória:Oblasti H II
Kategória:Rameno Perzea
307
07
050
Kategória:ESO objekty
Kategória:IRAS objekty
1051
Kategória:Minkowski objekty
012
Kategória:WB89 objekty
FK Palanga

**FK Palanga** je litovský futbalový klub pochádzajúci zo mesta Palanga. Bol oficiálne založený v roku 2010 (*Viešoji įstaiga-futbolo klubas "Palanga"*). 

Domáce zápasy hráva na štadióne Palangos centrinis stadionas, ktorý má kapacitu 1 400 miest. Hlavnými farbami klubu sú červená a modrá.

## Úspechy
### Domáce
**[[Pirma lyga]]*
**1. miesto (1): 2017 

## Sezóny

## Bývalí tréneri
*  Valdas Trakys (2014 – 2018)
*  Artiom Gorlov (2019)
*  Viačeslav Geraščenka (2019)

## Referencie

## Externé odkazy
* Oficiálna stránka klubu
* Oficiálna stránka toplyga.lt

Kategória:Litovské futbalové kluby
Kategória:Futbalové kluby založené v 2010
FK Panevėžys

**FK Panevėžys** je litovský futbalový klub pochádzajúci zo mesta Panevėžys.

Bol oficiálne založený v roku 2015. Momentálne (marec 2023) je účastníkom najvyššej domácej súťaže s názvom A lyga. Domáce zápasy hráva na štadióne Aukštaitijos stadionas, ktorý má kapacitu 4 000 miest. Hlavnými farbami klubu sú červená a modrá.

## Úspechy
### Domáce
; *[[A lyga]]*
: Vitaz (1): 2023
: 2. miesto (0): 
: 1. miesto (1): 2022
**[[Pirma lyga]]*
**1. miesto (1): 2018
**[[Litovský pohár]]*
**Víťaz (2): 2020. 2025
**Finalista (1): 2021
**[[Litovský superpohár]]*
**Víťaz (2): 2021, 2024
**Finalista (0):

## Sezóny

## Bývalí tréneri
*  Virginijus Liubšys (2015–2017)
*  Mantas Savėnas (2017) 
*  Albertas Klimavičius (2017)
*  Alexandru Curteian (2018–2019)
*  João Luís Martins (2020–2021)
*  Valdas Urbonas (od decembra 2021– 11 septembra 2022)
*  Gino Lettieri (2022–2024)
*  Stijn Vreven (od1 junija 2024  do 13 novembra 2024
*  Roland Vrabec (od 16 decembra 2024 do 22 marcca 2026)

## Referencie

## Externé odkazy
* Oficiálna stránka klubu
* Oficiálna stránka toplyga.lt

Kategória:Litovské futbalové kluby
Kategória:Futbalové kluby založené v 2015
FK Kauno Žalgiris

**FK Kauno Žalgiris** je litovský futbalový klub pochádzajúci zo mesta Kaunas.

Bol oficiálne založený v roku 2004 ako *Spyris*. Momentálne (marec 2023) je účastníkom najvyššej domácej súťaže s názvom A lyga. Domáce zápasy hráva na štadióne NFA stadionas, ktorý má kapacitu 1 000 miest. Hlavnými farbami klubu sú zelená a biela.

## Bývalé názvy klubu
*2004 – FK Spyris
*2015 – FK Kauno Žalgiris

## Úspechy
### Domáce
; *[[A lyga]]*
***Víťaz (1):** 2025
*2. miesto (1): 2022
*3. miesto (3): 2020, 2021, 2024

; Supertaurė
*  **V (1):** 2026

## Sezóny

## FK Kauno Žalgiris v európskych súťažiach

## Bývalí tréneri
*  Laimis Bičkauskas (2013 – 2016)
*  Vitalijus Stankevičius (2017) 
*  Laimis Bičkauskas/ Ignas Dedura / Andrius Velička (2017)  
*  Johnatan McKinstry (2017) 
*  Mindaugas Čepas (2017 – 2019) 
*  Rokas Garastas (od 1 decembera 2019 – 1 maja 2023) 
*  Marius Stankevičius (od 1 maja 2023 – 5 okt 2023)
*  Glenn Ståhl (2023–2024)
*  Saulius Širmelis (2024)
*  Eivinas Černiauskas, 2024–

## Referencie

## Externé odkazy
* Oficiálna stránka klubu 
* Oficiálna stránka toplyga.lt 

Kategória:Litovské futbalové kluby
Kategória:Futbalové kluby založené v 2004
Kategória:Šport v Kaunase
FK Atlantas

**FK Atlantas** je litovský futbalový klub pochádzajúci zo mesta Klaipėda. 

Bol oficiálne založený v roku 1962 ako *Granitas*. Domáce zápasy hráva na štadióne Klaipėdos centrinis stadionas, ktorý má kapacitu 4 000 miest. Hlavnými farbami klubu sú žltá a modrá.

## Bývalé názvy klubu
*1962 – Granitas Klaipėda
*1970 – Atlantas Klaipėda
*1996 – FK Atlantas Klaipėda

## Úspechy
### Domáce
**[[A lyga]]*
**2. miesto (3): 2001, 2002, 2013

**[[Litovský pohár]]*
**Víťaz (2): 2001, 2003
**Finalista (2): 2004, 2014–15

## Sezóny

## Bývalí tréneri
* Sébastien Roques (2012)
* Konstantin Sarsania (2013–2017)
* Sergej Savčenkov (2017)
* Rimantas Žvingilas (2017)
* Igoris Pankratjevas (2017)
* Algimantas Briaunys (2018)
* Anatoli Šelest (2018)
* Viktors Dobrecovs (2019)
* Donatas Navikas (2019)

## Referencie

## Externé odkazy
* Oficiálna stránka klubu
* Oficiálna stránka toplyga.lt

Atlantas
Kategória:Futbalové kluby založené v 1962
Kategória:Šport v Klaipėde
Camillo Ruini

**Camillo Ruini** (*19. február 1931, Sassuolo, Taliansko) je taliansky kardinál, emeritný generálny vikár Ríma a emeritný arcikňaz Baziliky sv. Jána v Lateráne. 
## Životopis
Študoval v kňazskom seminári diecézy Reggio Emilia a neskôr na Pápežskej univerzite Gregoriana v Ríme. Počas štúdií bol 8. decembra 1954 vysvätený v Ríme za kňaza, svätiteľom bol neskorší kardinál Luigi Traglia. Pokračoval v štúdiu teológie a získal doktorát. Po návrate do svojej domovskej diecézy pôsobil ako učiteľ v seminári Reggio Emilia, v spoločnom seminári diecéz Modena, Guastalla, Carpi a Reggio Emilia (v rokoch 1968 – 1977 ako rektor) a v seminári diecézy Bologna. V rámci svojej diecézy sa zapájal do pastorácie zdravotníckych pracovníkov, laického apoštolátu a pôsobil tiež ako riaditeľ diecézneho kultúrneho centra. 
### Biskup a kardinál
V roku 1983 ho pápež Ján Pavol II. menoval za pomocného biskupa diecézy Reggio Emilia (po 1986 Reggio Emilia – Guastalla). Biskupskú vysviacku mu dňa 29. júna 1983 udelil diecézny biskup diecézy Reggio Emilia Gilberto Baroni. Spolusvätiteľmi boli biskup diecézy Faenza Francesco Tarcisio Bertozzi a biskup diecézy Palestrina Renato Spallanzani. V roku 1986 ho pápež menoval generálnym sekretárom talianskej biskupskej konferencie. 17. januára 1991 ho pápež vymenoval za arcibiskupa a generálneho pro-vikára rímskej diecézy, zároveň za pro-arcikňaza Lateránskej baziliky (predpona pro- sa používa vtedy, keď nositeľ úradu nie je menovaný kardinálom, platí tiež pre pro-prefektov a pro-predsedov vatikánskych rád, dikastérií a kongregácií). 7. marca toho istého roku bol menovaný za predsedu talianskej biskupskej konferencie. Pápež ho menoval za kardinála s titulárnym kostolom S. Agnese fuori le Mura 28. júna 1991. 
V rokoch 1991 – 2008 pôsobil tiež ako veľká kancelár Pápežskej lateránskej univerzity. V roku 1997 bol pápežským legátom na národnom eucharistickom kongrese v Bologni. Zastupoval pápežov na viacerých udalostiach v Európe, napr. v Bielorusku, kde pri príležitosti diecéznej synody alebo v  Maďarsku. V roku 2005 sa ako volič zúčastnil konkláve, na ktorom bol zvolený pápež Benedikt XVI.. V roku 2006 požiadal o uvoľnenie z úradu, pápež mu však vyhovel až 27. júna 2008.
V roku 2007 ho na poste predsedu talianskej biskupskej konferencie nahradil Angelo Bagnasco. V roku 2010 ho pápež menoval za predsedu Medzinárodnej komisie pre Medžugorie.

## Referencie

Kategória:Talianski kardináli
Kategória:Rytieri veľkokríža Radu za zásluhy Talianskej republiky
Juraj Kačur

**Juraj Kačur** (* 6. máj 1890, Sačurov† 9. marec 1983, Sačurov) bol slovenský agrárny a demokratický politik a roľník, účastník druhého československého odboja, obeť perzekúcie komunistického režimu v Československu.

## Život
Narodil sa 6. mája 1890 v dedine Sačurov pri Vranove nad Topľou, v rodine roľníka Michala Kačura a jeho manželky Alžbety, rod. Tkáčovej. V rokoch 18961901 navštevoval ľudovú školu v rodisku, kde pôsobil ako roľník. Po roku 1918 údajne pracoval ako robotník v Spojených štátoch. V Československej republike sa politicky angažoval ako člen Republikánskej strany poľnohospodárskeho a maloroľníckeho ľudu (tzv. Agrárnej strany) a zastával funkciu poslanca Obecného zastupiteľstva v Sačurove. Nešťastie ho postihlo v roku 1936, kedy mu vo veľkom požiari obce zhorel dom.

vzniku Slovenského štátu sa zapojil do občianskeho domáceho odboja a stal sa členom Demokratickej strany. Po oslobodení bol predsedom Miestneho národného výboru (MNV) v Sačurove, ktorého prvé zasadnutie sa uskutočnilo 16. decembra 1945 za prítomnosti predsedu a 18 členov pléna. Počas Kačurovho pôsobenia MNV v obci zriadil detské jasle pre deti od troch do šiestich rokov, schválil konfiškáciu majetku maďarského kolaboranta Štefana Medveho, pričinil sa o založenie Obvodnej meštianskej školy v Sačurove a organizoval povojnovú obnovu v obci. Kačur sa navyše v roku 1948 stal poslancom Slovenskej národnej rady (SNR). Funkciu predsedu MNV a poslanca SNR vykonával do roku 1948. Po februárovom prevrate sa predsedom MNV stal komunista Pavol Pačuta.

Na Kačura veľmi negatívne dopadla kolektivizácia poľnohospodárstva. Roľníci v Sačurove dlhodobo odolávali tlaku na založenie jednotného roľníckeho družstva (JRD) a Kačur patril medzi roľníkov, ktorí odmietali podpísať vstupnú prihlášku do JRD. V rámci akcie K (kulak) bol aj s rodinou vysťahovaný z obce na Veľký majer v obci Želiezovce a jeho majetok zabral MNV. Z kontextu dostupných biografických informácií vyplýva, že mu neskôr bol umožnený návrat do Sačurova, kde zomrel 9. marca 1983.

## Referencie

## Použitá literatúra
* 
* 
* 
* 
** 
** 
** 

Kategória:Slovenskí politici
Kategória:Slovenskí roľníci
Kategória:Poslanci SNR
Kategória:Politici DS
Kategória:Obete komunistického režimu v Česko-Slovensku
FC Stumbras

**FC Stumbras** je litovský futbalový klub pochádzajúci zo mesta Kaunas.

## História oddielu
Bol oficiálne založený v roku 2013 (*Futbolo klubas „Stumbras“*). 

V lete 2019 klub prestal existovať. Nakoniec boli vylúčení z elitnej divízie.

Domáce zápasy hráva na štadióne NFA stadionas, ktorý má kapacitu 1 000 miest. Hlavnými farbami klubu sú biela a modrá.

## Úspechy
### Domáce
**[[A lyga]]*
**4. miesto (1): 2018

**[[Litovský pohár]]*
**Víťaz (1): 2017
**Finalista (1): 2018
**[[Litovský superpohár]]*
**Finalista (1): 2018

## Sezóny

## FC Stumbras v európskych súťažiach

## Slávni hráči
*  Dominykas Galkevičius (2017)
*  Rafael Floro (2018)

## Bývalí tréneri
*  Gerhardas Kvedaras (2010 – 2014)
*  Rolandas Čepkauskas (2014 – 2015)
*  Darius Gvildys (2015 – 2016)
*  Mariano Barreto (2016 – 2018)
*  Joao Luis Martins (2019)

## Referencie

## Externé odkazy
* Oficiálna stránka klubu
* Oficiálna stránka toplyga.lt

Kategória:Litovské futbalové kluby
Kategória:Futbalové kluby založené v 2013
Kategória:Šport v Kaunase
Sh2-301

**[[Katalóg Sharpless|Sh2]]-301** je emisná hmlovina v súhvezdí Veľký pes.

Nachádza sa v strednej a severnej časti súhvezdia, presne 8° severne od hviezdy Wezen, jednej z najjasnejších hviezd Veľkého psa, ponoreného do hviezdneho poľa, ktoré je postupne bohatšie na východnom smere; možno ho pozorovať a fotografovať s amatérskymi nástrojmi s vysokým výkonom pomocou špeciálnych filtrov. Najpriaznivejším obdobím jeho pozorovania na večernej oblohe je obdobie medzi decembrom a aprílom. Jeho južná deklinácia uľahčuje pozorovanie z južných regiónov.

Sh2-301 je oblasť H II so zdanlivou veľkosťou približne 9' a jej vzdialenosť bola študovaná v priebehu času; podľa prvých štúdií, ktoré sa datujú do 80. rokov 20. storočia, objekt umiestnili do vzdialenosti asi 5 800 parsekov (18 900 svetelných rokov) vo vonkajšej časti ramena Perzea. Nedávne štúdie znížili túto vzdialenosť na približne 4 000 parsekov (13 040 svetelných rokov) do viac vnútornej oblasti ramena Perzea, na vzdialenosti zhodujúcej sa s najbližšou hranou veľkej superbubliny známej ako GS234-02, v ktorej prebiehajú niektoré epizódy tvorby hviezd; táto superbublina vznikla z explózie početných supernov, ktoré vznikli hviezdami vytvorenými v regióne v prvom cykle vzniku hviezd. Hmotnosť oblaku vrátane plynu susediacich molekulárnych hmlovín sa odhaduje na približne 8700 slnečných hmotností a objavuje sa v pomerne pokročilom evolučnom stave.

## Referencie

## Zdroj
* 

Kategória:Oblasti H II
Kategória:Rameno Perzea
Kategória:Súhvezdie Veľký pes
05
301
006
007A
Kategória:GAL objekty
Kategória:GRS objekty
Sósitheos

**Sósitheos** (*Sósitheos*) môže byť:
 
* grécky sochár v 4. stor. pred Kr., pozri Sósitheos z Atén
* grécky tragický básnik v 3. stor. pred Kr., pozri Sósitheos (básnik)
Bernie Sanders

**Bernard „Bernie“ Sanders,** BA (* 8. september 1941, New York) je americký politik, nezávislý senátor za americký štát Vermont a neúspešný uchádzač o nomináciu Demokratickej strany v prezidentských voľbách v roku 2016, kedy prehral v primárkach s Hillary Clintonovou.

Sanders sa považuje za demokratického socialistu, sociálneho liberála inšpirujúceho sa škandinávskym modelom sociálnej demokracie.
Vo februári 2019 oznámil, že sa chce vo voľbách v roku 2020 opätovne opäť uchádzať o prezidentskú funkciu. Nomináciu chcel získať za Demokratickú stranu. 

## Referencie

## Iné projekty

## Externé odkazy
* Oficiálna stránka na portáli Senátu Spojených štátov 
* Oficiálna stránka Bernieho Sandersa 

Kategória:Osobnosti USA poľského pôvodu
Kategória:Socialisti USA
Kategória:Politici židovského pôvodu
Kategória:Osobnosti USA židovského pôvodu
Kategória:Absolventi University of Chicago
Kategória:Senátori USA
Kategória:Členovia Snemovne reprezentantov USA
Kategória:Starostovia v USA
Kategória:Členovia Demokratickej strany USA
Kategória:Politici USA
Kategória:Osobnosti z Brooklynu
Kategória:Kandidáti na prezidenta USA
Kategória:Absolventi Brooklyn College
Jozef Horvátik

náhľad|Páter Jozef Horvátik
Páter **Jozef Horvátik** (* 1. august 1919, Skalica† 21. február 2009, Dolné Dubové) bol rímskokatolícky kňaz, provinciál Rehole piaristov a piarista, organizátor rehoľného života.

Stredoškolské štúdiá absolvoval u piaristov v Nitre. Do ich rehole vstúpil 27. 8. 1942, rehoľné sľuby zložil 28. 8. 1946. Filozofické a teologické štúdiá absolvoval na Cyrilometodskej bohosloveckej fakulte v Bratislave. Za kňaza ho vysvätili 29. 9. 1946 v Košiciach. Ako piarista pôsobil vo Svätom Jure (1946 – 1948), r. 1948 bol profesorom gymnázia, magistrom novicov a piaristických klerikov. Po násilnej likvidácii rehoľníkov r. 1950 aj on musel opustiť kláštor a bol deportovaný do sústreďovacieho kláštora vo Svätom Beňadiku. Po prepustení z internácie pôsobil ako kňaz v duchovnej správe v Dolnom Dubovom (1950 – 1968), v Kolte (1971 – 1972). V čase takzvanej normalizácie mu odňali štátny súhlas na verejnú duchovnú činnosť. Bol nútený pracovať ako robotník na Morave, potom na stavbe atómovej elektrárne v Jaslovských Bohuniciach. 

V roku 1981 mu udelili štátny súhlas a ustanovili ho za administrátora farnosti Dvorníky, r. 1990 za farára v Dolnom Dubovom. V r. 1969 – 1993 zastával funkciu provinciála Rehole piaristov na Slovensku. Bol koordinátorom rehoľného života v tejto provincii a má veľkú zásluhu na tom, že piaristi na Slovensku prežili tvrdé roky útlaku. V ťažkých podmienkach formoval nových členov, takže po r. 1990 sa piaristi mohli znovu zapojiť do evanjelizácie Slovenska v duchu piaristického hesla „Zbožnosť a veda“ formou vyučovania na základných a stredných školách, ako aj vo farskej pastorácii. 

Jeho spomienky na obdobie útlaku boli uverejnené v zahraničnom zborníku *Las escuelas pias en Europa central* (*Zbožné školy v strednej Európe*) pod názvom *Testimonio de la vida en las catacumbas* (*Svedectvo o živote v katakombách*). 

V oficiálnom časopise piaristov Ephemerides Calasanctianae uverejnil nekrológy niekoľkých členov Slovenskej piaristickej provincie (Jozef Gavlák, Gejza Bolda).

## Zdroje
* HORVÁTIK, Jozef od sv. Alojza, SchP. In: 
* Internetová stránka Rehole piaristov na Slovensku

Kategória:Slovenskí piaristi
Kategória:Slovenskí rímskokatolícki kňazi
Kategória:Osobnosti zo Skalice